**DOLOŽKA ZLUČITEĽNOSTI**

**návrhu zákona o hazardných hrách a o zmene a doplnení niektorých zákonov s právom Európskej únie**

1. **Predkladateľ návrhu zákona:**

Vláda Slovenskej republiky.

1. **Názov návrhu zákona:**

Návrh zákona o hazardných hrách a o zmene a doplnení niektorých zákonov.

1. **Problematika návrhu zákona:**
	1. je upravená v práve Európskej únie:

Primárne právo:

* čl. 49, 56, 63, 107, 108, 114 a 115 Zmluvy o fungovaní Európskej únie.

Sekundárne právo (prijaté po nadobudnutí platnosti Lisabonskej zmluvy, ktorou sa mení a dopĺňa Zmluva o Európskej únií a Zmluva o založení Európskeho spoločenstva – po 30. novembri 2009):

1. legislatívne akty:
* smernica E**urópskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti**(kodifikované znenie) (Ú. v. EÚ L 241, 17.9.2015).

2. nelegislatívne akty:

- nariadenie Komisie (EÚ) č. 1407/2013 z  18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis (Ú. v. EÚ L 352, 24.12.2013),

- odporúčanie Komisie zo 14. júla 2014 o zásadách ochrany spotrebiteľov a hráčov využívajúcich služby online hazardných hier a o predchádzaní hraniu online hazardných hrách v prípade maloletých osôb (2014/478/EÚ) (Ú. v. EÚ L 214, 19.7.2014).

* 1. je obsiahnutá v judikatúre Súdneho dvora Európskej únie:
* rozhodnutie Súdneho dvora v spojených veciach C - 447/08 a C - 448/08, Otto Sjőberg a Anders Gerdin, [2010];
* rozhodnutie Súdneho dvora vo veci C - 203/08, Sporting Exchange Ltd, konajúca pod menom Betfair v. Minister van Justitie, [2010];
* rozhodnutie Súdneho dvora vo veci C - 42/07, Liga Portuguesa de Futebol Profissional, Bwin International Ltd v. Departamento de Jogos da Santa Casa da Misericórdia de Lisboa, [2009];
* rozhodnutie Súdneho dvora v spojených veciach C - 338/04, C - 359/04 a C - 360/04 Massimiliano Placanica, Christian Palazzese a Angelo Sorricchio, [2007].
1. **Záväzky Slovenskej republiky vo vzťahu k Európskej únii:**
2. Lehota na prebratie smernice alebo lehota na implementáciu nariadenia alebo rozhodnutia: bezpredmetné.
3. Lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov: bezpredmetné.
4. Proti SR nebolo začaté konanie o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie.
5. Smernica (EÚ) 2015/1535 bola prebratá do zákona č. 55/2018 Z.z. o poskytovaní informácií o technickom predpise a o prekážkach voľného pohybu tovaru.
6. **Stupeň zlučiteľnosti návrhu zákona s právom Európskej únie:**

 Úplný.

1. **Gestor a spolupracujúce rezorty:**

Úrad pre normalizáciu, metrológiu a skúšobníctvo SR a Protimonopolný úrad SR.